P. Hrušovský, podpredseda NR SR: (2002-05-16):
P. Magvaši, minister práce, sociálnych vecí a rodiny SR: ... ktorý predložil tri pozmeňujúce návrhy, ktoré inak predložil vo výbore Národnej rady a vlastne výbor sa s nimi nakoniec nezaoberal, takže ak pán poslanec povedal, že ich predloží teda na pléne, takže dodržal to slovo, ktoré povedal výboru. Čo sa týka otázky preukazovania návštevy matky v prenatálnej poradni najmenej trikrát za obdobie tehotenstva a u predčasne narodeného dieťaťa najmenej jedenkrát, by som chcel povedať, že zrejme dobrý úmysel má rad komplikácií, ktoré vychádzajú jednak z toho, že podľa § 6 ods. 3 písm. c) a e) zákona Národnej rady č. 277/1994 Z. z. o zdravotnej starostlivosti je každá osoba povinná prísť na vyšetrenie, je povinná každá osoba prísť na vyšetrenie a ošetrenie v termínoch určených lekárom a podrobiť sa preventívnym prehliadkam. V zmysle prílohy číslo 1 k Liečebnému poriadku časť IV preventívna starostlivosť u ťarchavých žien, preventívne prehliadky sa vykonávajú jeden raz mesačne počas trvania gravidity a šesť týždňov po pôrode. V súvislosti s tým, že návšteva budúcej matky v prenatálnej poradni je zakotvená v právnych predpisoch rezortu zdravotníctva, nie je odôvodnené ju ustanovovať aj v právnom predpise o poskytovaní štátnej sociálnej dávky rodičom starajúcich sa o dieťa v útlom veku, t. j. v rodičovskom príspevku. Ale neodporúčame tento návrh pána poslanca prijať predovšetkým z týchto dôvodov, a to je ten najzávažnejší, že totiž zakladá podmienku nároku na rodičovský príspevok súvisiaci s obdobím pred narodením dieťaťa. To znamená v prípade jej akceptovania by žena, ktorá neabsolvovala návštevy v prenatálnej poradni, bola vylúčená z nároku na rodičovský príspevok na celé obdobie. To znamená na celé tri roky dovŕšenia veku dieťaťa a šesť rokov v prípade ťažko zdravotne postihnutého dieťaťa, pretože túto podmienku by už nemala možnosť dodatočne splniť. Dokonca z hľadiska rozsahu podmienok nároku na rodičovský príspevok, pán poslanec Mesiarik, by bola žena - matka diskriminovaná voči ostatným oprávneným osobám, u ktorých z fyziologického hľadiska neprichádza do úvahy plnenie takejto podmienky. To znamená, lebo ide o rodičovský príspevok, to znamená otec dieťaťa alebo iná osoba, ktorá prevzala dieťa do starostlivosti nahradzujúcej starostlivosť rodičov na základe rozhodnutia súdu. To znamená, my vopred vytvárame diskrimináciu tohto dieťaťa. To považujeme teda za nesprávne a myslím si, že náš vládny návrh zákona má ustanovenú podmienku riadnej starostlivosti o narodené dieťa, o narodené dieťa, za ktorú sa okrem iného považuje aj dodržiavanie liečebno-preventívnych opatrení vo vzťahu k tomuto dieťaťu, t. j. dodržiavanie vakcinačného programu, preventívnych lekárskych prehliadok, čo je podľa návrhu zákona kontrolovateľné v súčinnosti so zdravotníckymi zariadeniami. Vychádzajúc z účelu rodičovského príspevku, ktorým je prispieť rodičovi na zabezpečenie osobnej a riadnej starostlivosti o dieťa, ustanovuje podmienky nároku preukázateľné v čase akútnej starostlivosti o narodené dieťa. Ak v určitom období zákonné podmienky nie sú splnené, má žiadateľ alebo žiadateľka objektívnu možnosť ich splniť dodatočne. To znamená, dať dieťa napríklad zaočkovať, absolvovať preventívne prehliadky a podobne. Takže z tohto pohľadu, vážení páni poslanci a pani poslankyne, neodporúčame poslanecký návrh pána poslanca Mesiarika schváliť.